b'\n_START_ARTICLE_\nHrvatske izvandomovinske \xc5\xa1kole Kanade i Amerike\n_START_PARAGRAPH_\nHrvatske izvandomovinske \xc5\xa1kole Kanade i Amerike (HI\xc5\xa0AK) je bila odgojno-\xc5\xa1kolska organizacija hrvatskih iseljenika iz Kanade i SAD-a._NEWLINE_Osnovana je 1974. na sve\xc4\x87eni\xc4\x8dkom sastanku u New Yorku. Ovu se ustanovu smatra najva\xc5\xbenijom hrvatskom \xc5\xa1kolskom ustanovom izvan Hrvatske. Od osnutka vodi ju fra Ljubo Krasi\xc4\x87._NEWLINE_HI\xc5\xa0AK je odigrao veliku ulogu u priznanju hrvatskoga jezika u Kanadi i SAD-u, budu\xc4\x87i da su hrvatske \xc5\xa1kole koje su okupljale vi\xc5\xa1e tisu\xc4\x87a u\xc4\x8denika. HI\xc5\xa0AK je organizirao me\xc4\x91unarodne simpozija na kojima je sudjelovalo stotine u\xc4\x8ditelja. U\xc4\x8ditelji su potpisali dvije zna\xc4\x8dajne deklaracije. Te su deklaracije apelirale na one institucije u svijetu koje nisu priznale hrvatski jezik da to trebaju \xc5\xa1to prije u\xc4\x8diniti, jer time po\xc5\xa1tuju ljudska prava a i onda\xc5\xa1nji jugoslavenski ustav._NEWLINE_Uspjeh nije izostao. Kanadska je vlada de facto svojim djelima priznala hrvatski jezik kao samostalni. Kanadsko ministarstvo za multikulturalizam 1970-ih je omogu\xc4\x87ilo da se pripremi i objavi \xc5\xa1kolske priru\xc4\x8dnike Hrvatski jezik 1 i Hrvatski jezik 2. Priru\xc4\x8dnici nisu ostali usamljeno izolirano izdanje, nego su do\xc5\xbeivjeli vi\xc5\xa1e izdanja. Objavljen je ilustrirani \xc4\x8detverojezi\xc4\x8dni rje\xc4\x8dnik za djecu, hrvatsko-englesko-njema\xc4\x8dko-francuski._NEWLINE_Uspjeh nije izostao ni u SAD-u. American Association for the Advancement of Slavic Studies, najbrojnije slavisti\xc4\x8dko udru\xc5\xbeenje na svijetu, u svojim formularima od 1984. godine hrvatski je jezik definiralo kao poseban jezik._NEWLINE_U borbi za hrvatski jezik su pored hrvatskih \xc5\xa1kola pridonijele ustanove kao Hrvatska katoli\xc4\x8dka zajednica, Hrvatska bratska zajednica, rad hrvatskih jezikoslovaca u domovini i neizbje\xc5\xbena Deklaracija o nazivu i polo\xc5\xbeaju hrvatskog knji\xc5\xbeevnog jezika.'